[{"text_idx": "#000005", "text": "Knabo piediras sur la sekig\u0302inta riverfundo de la akvobaraj\u0302o de Thaminekham apud la urbo Aung Ban la 28-an de aprilo 2016. (Foto farita de Jpaing / The Irrawaddy)"}, {"text_idx": "#000006", "text": "C\u0302i tiu artikolo origine aperis la 29-an de aprilo 2016 en The Irrawaddy [La Iravadio], politika sendependa novaj\u0302retejo en Birmo, kaj reaperis en Global Voices [Tutmondaj Voc\u0302oj] lau\u0306 interkonsento pri kundivido de enhavoj."}, {"text_idx": "#000007", "text": "Altaj\u0302o en la subs\u0302tato S\u0302an estas kutime pli malvarmeta ol sekaj regionoj en la centra, pli malalta parto de Birmo. C\u0302i-jare tamen, preskau\u0306 same kiel la aliaj lokoj en la lando, g\u0302i suferas de vetera situacio pro eksterordinare fortega El-Ninjo."}, {"text_idx": "#000008", "text": "En la suda parto de la subs\u0302tato S\u0302an, ekde la februaro sekig\u0302is fontoj kaj lagoj, kiujn lokaj komunumoj uzis por konservado de pluvakvo, dommastrumado kaj agrikulturo. Multaj vilag\u0302anoj alfrontas akvomankon, kiu estas ec\u0302 pli serioza ol tiuj en la lastaj jaroj. Tun kyi, la estro de la vilag\u0302o Le Gaung en la municipo Kalaw, klarigas situacion en sia vilag\u0302o:"}, {"text_idx": "#000009", "text": "The lake near our village dried up two months ago. Last year, we were able to use water from there until March."}, {"text_idx": "#000010", "text": "La lago apud nia vilag\u0302o sekig\u0302is antau\u0306 du monatoj. Lastjare, ni povis uzi g\u0302ian akvon g\u0302is marto."}, {"text_idx": "#000011", "text": "Kontrau\u0306stare al la akvomanko, kelkaj lokaj bonfaraj organizaj\u0302oj kiel Brighter Future Myanmar Foundation [Fondaj\u0302o por Pli Brila Estonteco de Birmo] komencis disdoni trinkakvon al vilag\u0302oj. La fondaj\u0302o, kiu sola en la subs\u0302tato S\u0302an fosas putojn en multaj damag\u0302itaj lokoj, kunlaboras kun la birma registaro ekde 2014, ricevinte mas\u0302inojn por bori precipe kalkos\u0302tonan altebenaj\u0302on de S\u0302an. La fondaj\u0302o diras, ke g\u0302i lastatempe elspezis 1,5 milionojn da usonaj dolaroj por ac\u0302eti sian propran, novan borilon kaj fosis pli ol 100 putojn g\u0302is nun en la subs\u0302tato S\u0302an."}, {"text_idx": "#000012", "text": "Sekig\u0302inta lageto en la municipo Pindaya en la suda parto de la subs\u0302tato S\u0302an la 28-an de aprilo. (Foto farita de Jpaing / The Irrawaddy)"}, {"text_idx": "#000013", "text": "Vilag\u0302anoj de Lel Gaung en la suda parto de la subs\u0302tato S\u0302an, kiuj ricevas akvon el la cisterna kamiono patronita de la akvoprojekto de Brighter Future Myanmar Foundation. (Foto farita de Jpaing / The Irrawaddy)"}, {"text_idx": "#000015", "text": "Viro plenigas ujojn per akvo c\u0302e komunuma akvocisterno en la urbo Aung Ban. (Foto farita de Jpaing / The Irrawaddy)"}, {"text_idx": "#000016", "text": "Plej novaj artikoloj pri Orienta Azio"}, {"text_idx": "#000019", "text": "La batalo pri c\u0302ifromonaj revoj en Mjanmao"}, {"text_idx": "#000020", "text": "Juna kuiristo en Bakuo transformis sian apartamenton en restoracion"}, {"text_idx": "#000022", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000026", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000028", "text": "Bonvolu subteni nian gravan laboron"}]